Príloha č. 5
k nariadeniu vlády č.   /2003 Z. z.

Údaje podľa § 2 ods. 3 

Podklady ku komplexnej akreditácii činností vysokej školy (§ 84 zákona) obsahujú: 

1.	podklady podľa § 84 ods. 3 písm. a) až c) zákona, ktoré obsahujú aj dlhodobý zámer vysokej školy, hodnotenie jeho plnenia za príslušné hodnotené obdobie a podklady v rozsahu údajov podľa § 2 ods. 2 písmen a) až c) (prílohy č. 1, 2 a 3), 
2.	podklady podľa § 84 ods. 3 písm. d) zákona, ktoré obsahujú aj
2a.	zoznam najvýznamnejších výsledkov z riešení projektov vedy, techniky alebo umenia s finančnou podporou orgánov Európskej únie, domácich a zahraničných právnických a fyzických osôb a zo štátneho rozpočtu v hodnotenom období vyhodnotenie celkovej úspešnosti získavania finančnej podpory na takéto projekty,
2b.	zoznam najvýznamnejších výsledkov riešenia projektov výskumu a vývoja v rámci spolupráce s organizáciami a pracoviskami výskumu a vývoja a zoznam realizovaných nových technických riešení, vedeckých alebo technických diel alebo technologických postupov výroby v hodnotenom období,
2c.	vyhodnotenie úspešnosti doktorandského štúdia podľa jednotlivých študijných odborov za hodnotené obdobie,
2d.	informáciu o výsledku periodického hodnotenia výskumu a vývoja spolu s  kópiou podkladov pre toto hodnotenie, ktorému bola podrobená vysoká škola v hodnotenom období vrátane kópie osvedčenia o vykonaní periodického hodnotenia o spôsobilosti vysokej školy vykonávať činnosti v oblasti výskumu a vývoja, ak ho vysokej škole vydal minister podľa osobitného predpisu; tieto ustanovenia sa na umelecké vysoké školy vzťahujú primerane,
2e.	zoznam akreditovaných výskumných a vývojových laboratórií vysokej školy  vykonávajúcich výskum, vývoj, skúšanie, kalibrácie a nerutinné merania a skúšky,
2f.	zoznam akreditovaných certifikačných orgánov vysokej školy certifikujúcich manažérstvo a systém kvality právnických osôb výskumu a vývoja a fyzických osôb výskumu a vývoja,
3.	podklady k vyjadreniu o návrhu na začlenenie vysokej školy ako univerzitnej vysokej školy alebo neuniverzitnej vysokej školy § 82 ods. 2 písm. f) a § 84 ods. 4 písm. e) zákona, ktoré obsahujú aj zoznam akreditovaných študijných programov a všetkých priznaných práv § 2 ods. 5 a § 83 ods. 1 a 3 zákona vrátane štatistických údajov o zložení študentov a učiteľov vysokej školy, 
4.	podklady k vyjadreniu o návrhu na začlenenie univerzitnej vysokej školy ako výskumnej univerzity § 82 ods. 2 písm. f) a § 84 ods. 4 písm. e) zákona, ktoré obsahujú aj výsledky hodnotení úrovne verejnej vysokej školy podľa § 20 ods. 2 písm. b) zákona za ostatné dva roky hodnoteného obdobia a zoznam riadnych profesorov verejnej vysokej školy s uvedením údajov o ich zaradení ako garantov študijných programov 2. stupňa alebo študijných programov spájajúcich 1. a 2. stupeň alebo študijných programov 3. stupňa.